PATVIRTINTA

Nacionalinės švietimo agentūros direktoriaus

2023 m. balandžio 25 d. įsakymu Nr.VK-294

**LIETUVIŲ KALBOS MOKĖJIMO A2–B1 LYGIŲ NUSTATYMO EGZAMINO MOKYKLINIO AMŽIAUS (14–17 METŲ) asmenims kalbėjimo SANDO NUOTOLINIU ELEKTRONINIU BŪDU VYKDYMO INSTRUKCIJA**

EGZAMINO DATA

2023 m. balandžio 29 d.

EGZAMINO LAIKAS

I srautas – 13.00 val. (Lietuvos laiku)

II srautas – 21.00 val. (Lietuvos laiku)

Egzamino kalbėjimo sando trukmė vienam kandidatui – 10–13 minučių.

EGZAMINO MEDŽIAGA

**Kandidatui**

El. paštu vykdytojo atsiųstas prisijungimo prie pokalbio ir vaizdo duomenų perdavimo programos („Skype“, „Google Talk“, „Zoom“, „Teams“, elektroninio dienyno ar kt.) adresas, kad nustatytu laiku pradėtų jungtis prie pokalbio į bendrą grupę. Per pokalbį kandidatas, kalbinantis ir vertinantis vertintojai tarpusavyje turi būti girdimi ir matomi.

El. paštu vykdytojo atsiųsta egzamino kalbėjimo sando užduotis (toliau – užduotis).

Tikslus kandidato kalbėjimo pradžios laikas (kandidatas atsakinėja sąraše nurodytu jo kalbėjimo laiku).

**Vyresniajam vykdytojui, vykdytojui**

* Prisijungimo prie pokalbio ir vaizdo duomenų perdavimo programos („Skype“, „Google Talk“, „Zoom“, „Teams“, elektroninio dienyno ar kt.) adresas.
* Kandidatų ir vertintojų el. pašto adresai, kuriais vykdytojas tvarkaraštyje nustatytu laiku (priedas) iki egzamino kalbėjimo sando pradžios išsiunčia prisijungimo prie pokalbio ir vaizdo duomenų perdavimo programos adresą.
* Užduočių kandidatams ir vertintojams išsiuntimo grafikas (priedas).
* Egzamino vykdymo protokolas 9 kandidatų grupei (2 egz.), kurį iki kandidato kalbėjimo pradžios vykdytojas perduoda kalbinančiajam vertintojui.
* 9 kandidatų grupės sąrašas ir tikslus kiekvieno kandidato kalbėjimo pradžios laikas (kandidatas atsakinėja sąraše nurodytu jo kalbėjimo laiku) (2 egz.).

**Kalbinančiam vertintojui**

* El. paštu vykdytojo atsiųstas prisijungimo prie pokalbių ir vaizdo duomenų perdavimo programos („Skype“, „Google Talk“, „Zoom“, „Teams“, elektroninio dienyno ar kt.) adresas, kad nustatytu laiku pradėtų jungtis prie pokalbio į bendrą grupę. Per pokalbį kandidatas, kalbinantis ir vertinantis vertintojai tarpusavyje turi būti girdimi ir matomi.
* El. paštu Nacionalinės švietimo agentūros atsakingų asmenų atsiųsta prisijungimo prie duomenų perdavimo programos nuoroda, prisijungimo vardas ir slaptažodis, kuriais pasinaudojęs vertintojas ne vėliau kaip likus 1 val. iki egzamino kalbėjimo sando pradžios randa kalbėjimo sando užduotis ir atsakymų-vertinimo lapus. • Egzamino vykdymo protokolas 9 kandidatų grupei.
* 9 kandidatų grupės sąrašas ir tikslus kiekvieno kandidato kalbėjimo pradžios laikas (kandidatas atsakinėja sąraše nurodytu jo kalbėjimo laiku).
* El. paštu Nacionalinės švietimo agentūros atsakingų asmenų atsiųsti egzamino kalbėjimo sando vertinimo kriterijai (toliau – vertinimo kriterijai).
* Laikrodis, kad kalbinantis vertintojas galėtų sekti laiką.
* Garso įrašymo priemonė (diktofonas ar kt.).

**Vertinančiam vertintojui**

* El. paštu vykdytojo atsiųstas prisijungimo prie pokalbių ir vaizdo duomenų perdavimo programos („Skype“, „Google Talk“, „Zoom“, „Teams“, elektroninio dienyno ar kt.) adresas, kad nustatytu laiku pradėtų jungtis prie pokalbio į bendrą grupę. Per pokalbį kandidatas, kalbinantis ir vertinantis vertintojai tarpusavyje turi būti girdimi ir matomi.
* El. paštu Nacionalinės švietimo agentūros atsakingų asmenų atsiųsta prisijungimo prie duomenų perdavimo programos nuoroda, prisijungimo vardas ir slaptažodis, kuriais pasinaudojęs vertintojas ne vėliau kaip likus 1 val. iki egzamino kalbėjimo sando pradžios randa kalbėjimo sando užduotis ir atsakymų-vertinimo lapus.
* Egzamino vykdymo protokolas 9 kandidatų grupei.
* 9 kandidatų grupės sąrašas ir tikslus kiekvieno kandidato kalbėjimo pradžios laikas (kandidatas atsakinėja sąraše nurodytu jo kalbėjimo laiku).
* El. paštu Nacionalinės švietimo agentūros atsakingų asmenų atsiųsti vertinimo kriterijai.
* Kandidatui vertinti skirtas kalbėjimo atsakymų-vertinimo lapas, kurį vertinantis vertintojas užpildo pasibaigus kiekvieno kandidato kalbėjimui.

Vertintojai periodiškai tarpusavyje gali keistis vaidmenimis.

EGZAMINUI REIKALINGOS PRIEMONĖS

* Vertintojams – laikrodis.
* Vertintojams – garso įrašymo priemonė (diktofonas ar kt.).
* Kiekvienam kandidatui, vykdytojui ir vertintojui reikalingas kompiuteris, prijungtas prie interneto ir atitinkantis šiuos reikalavimus:

o jei naudojamasi belaidžiu ryšiu („Wi-Fi“), turi būti užtikrinta, kad vykdymo metu nebus sutrikimų;

o kandidatų kompiuteriai turi turėti mažiausiai 4 GB operatyvinės atminties, mažiausiai 1,0 GHz taktinio dažnio keturių branduolių arba ne mažiau nei 1,6 GHz taktinio dažnio dviejų branduolių ir x86 architektūros procesorių;

o kompiuteriuose turi būti įdiegta bent viena iš šių naršyklių aktuali versija arba: ne ankstesnė kaip *MS Internet Explorer* 11.0 versija, ne ankstesnė kaip *Microsoft Edge* 108.x versija, ne ankstesnė kaip *Mozilla Firefox* 106.x versija, ne ankstesnė kaip *Google Chrome* 110.x versija;

o nešiojamieji kompiuteriai turi būti visiškai įkrauti ir užtikrinta galimybė kompiuterį prijungti prie elektros šaltinio;

o kompiuteriai turi turėti veikiančią kompiuterinę pelę bei pilno dydžio klaviatūrą su lietuviškais simboliais.

EGZAMINO EIGA

* Likus 1 val. iki egzamino kalbėjimo sando pradžios vertintojai prisijungia prie duomenų

perdavimo programos, kur randa kalbėjimo sando užduotis ir atsakymų-vertinimo lapus.

* Tvarkaraštyje nustatytu laiku (priedas) iki egzamino kalbėjimo dalies pradžios vykdytojas kiekvienam kandidatui išsiunčia:

o prisijungimo prie pokalbių ir vaizdo duomenų perdavimo programos („Skype“, „Google Talk“, „Zoom“, „Teams“, elektroninio dienyno ar kt.) adresą;

o užduotį.

|  |  |
| --- | --- |
| I. 12.45–13.00 val.  II. 20.45–21.00 val. | Vertintojai prisijungia prie pokalbio ir vaizdo duomenų perdavimo programos ir pasiruošia naudoti visų 9 kandidatų grupės užduotis. |
| I.  13.00–13.15 val. (nr.1)  II.  21.00–21.15 val. (nr.1) | Vykdytojas kiekvienam kandidatui primena, kad šis egzamino metu laikytųsi etiketo taisyklių: neužkandžiautų, sėdėtų tvarkingoje ir darbui paruoštoje uždaroje patalpoje ir pan.  **Pirmuoju** numeriu protokoluose pažymėtas kandidatas:   * prisijungia prie pokalbio į bendrą grupę; * atveria jam skirtas užduotis.   Kalbinantis vertintojas:   * paprašo atverti užduotis, jeigu kandidatas to nepadarė; * paleidžia įrašymo priemonę ir pradeda įrašyti kandidato kalbėjimą; * paprašo kandidato atlikti pirmąją užduotį, pradeda pokalbį ir užduoda kandidatui bendruosius asmeninio pobūdžio klausimus (pirmosios užduoties trukmė – 2–3 min.), jeigu kandidatas neatlieka užduoties per numatytą laiką, kalbinantis vertintojas pradeda 2 dalį; * paprašo kandidato atlikti antrąją užduotį (antrosios užduoties trukmė – 3–4 min., 1 min. skiriama pasirengti) ir paklausia, ar ją suprato; * matydamas, kad kandidatas pasiruošęs kalbėti, pakviečia pradėti pokalbį; * paprašo kandidato atlikti trečiąją užduotį, pasako, kad trečioji užduotis susideda iš dviejų dalių: A daliai skiriama 2 min., 1 min. pasiruošti, B daliai skiriama 2 min., 1 min. pasiruošti; * paprašo kandidato perskaityti trečiąją užduotį ir paklausia, ar ją suprato; * matydamas, kad kandidatas pasiruošęs kalbėti, pakviečia pradėti pokalbį; * kandidatui baigus kalbėti, išjungia laikmatį; * padėkoja kandidatui ir pasako, kad kalbėjimo egzaminas yra baigtas.   Vertinantis vertintojas:   * kandidatui kalbant, pildo kalbėjimo atsakymų-vertinimo lapą pagal vertinimo kriterijus. |
| I.  13.15–13.20 val.  II.  21.15–21.20 val. | Kandidatui baigus kalbėti, kalbinantis vertintojas sustabdo garso įrašymo programą, patikrina, ar pavyko įrašyti kandidato kalbėjimą, ir išsaugoja kandidato atlikčių garso įrašų failą, suteikdamas pavadinimą. Jei kandidato kalbėjimo įrašyti nepavyko, kalbinantis vertintojas įrašo apie tai pastabą abiejuose vykdymo protokolo egzemplioriuose. Vertinantis vertintojas baigia pildyti atsakymų-vertinimo lapą, užrašo kandidato darbo kodą ir įrašo kalbinančio vertintojo vertinimą ir vertinančio vertintojo vertinimą. |
| I.  13.20–13.40 (nr.2) 13.40–14.00 (nr.3)  14.00–14.20 (nr.4)  14.20–14.40 (nr.5)  14.40–15.00 (nr.6)  15.00–15.20 (nr.7)  15.20–15.40 (nr.8)  15.40–16.00 (nr.9) | Kalba **antruoju, trečiuoju, ketvirtuoju, penktuoju, šeštuoju, septintuoju, aštuntuoju** ir **devintuoju** numeriais protokoluose pažymėti kandidatai.  *Anksčiau aprašytos procedūros kartojamos kas 20 min.* |
| II.  21.20–21.40 (nr.2)  21.40–22.00 (nr.3)  22.00–22.20 (nr.4)  22.20–22.40 (nr.5)  22.40–23.00 (nr.6)  23.00–23.20 (nr.7)  23.20–23.40 (nr.8)  23.40–00.00 (nr.9) |
| I. 16.00 val.  II. 00.00 val. | Pasibaigus kalbėjimo sandui, kalbinantis vertintojas:   * patikrina ir perkelia kalbėjimo sando atlikčių įrašų failus į kompiuterį; * į nurodytą vietą duomenų perdavimo programoje įkelia kandidatų atlikčių garso įrašų failus (failo pavadinamas – kandidato darbo kodas), užpildytus kandidatų atsakymų-vertinimo lapus (atsakymų-vertinimo lapo pavadinimas – kandidato darbo kodas) ir įrašo kiekvieno kandidato surinktų taškų sumą; * užpildytus vykdymo protokolus išsiunčia vykdytojui. |

EGZAMINO EIGA, ATSIRADUS TECHNINIŲ NESKLANDUMŲ

|  |  |
| --- | --- |
| Sistemai nustojus reaguoti į kandidato komandas | Vykdytojas pataria kandidatui vienu metu spausti klavišus „Ctrl“ ir „F5“ ir atnaujinti naršyklės langą arba atsijungti nuo pokalbių ir vaizdo duomenų perdavimo programos, tuomet bandyti prisijungti iš naujo.  Vykdytojas el. paštu [etestavimas@nsa.smm.lt](mailto:etestavimas@nsa.smm.lt) perduoda šią informaciją:   * kandidato prisijungimo vardą; * laiką, kada įvyko problema; * trumpą problemos apibūdinimą; * kandidato kompiuterio ekrano kopiją. |
| Atsiradus kandidato kompiuterio trikdžių | Vykdytojas fiksuoja laiką ir pataria kandidatui atsijungti ir, jei yra galimybė, tęsti pokalbį prisijungus iš kito kompiuterio arba pašalinus trikdžius jungtis iš naujo.  Iš naujo prisijungus, pertraukos laikas neįskaičiuojamas į kalbėjimo užduočių atlikimo laiką.  Jei per 30 min. nepavyksta prisijungti, vykdymas nutraukiamas. |
| Dingus interneto ryšiui | Vykdytojas fiksuoja laiką.  Visi kandidatai lieka savo darbo vietose.  Jei interneto ryšys atsiranda praėjus ne daugiau kaip 30 minučių, egzaminas tęsiamas toliau.  Jei ryšio nėra ilgiau kaip 30 minučių, vykdymas nutraukiamas. |

Lietuvių kalbos mokėjimo A1–A2 lygių nustatymo egzamino mokyklinio amžiaus (14–17 metų) asmenims kalbėjimo dalies nuotoliniu elektroniniu būdu vykdymo instrukcijos

priedas

**UŽDUOČIŲ KANDIDATAMS IR VERTINTOJAMS IŠSIUNTIMO GRAFIKAS**

|  |  |  |  |  |  |  |
| --- | --- | --- | --- | --- | --- | --- |
| Kandidato eilės  nr. | Užduoties išsiuntimo laikas | | | Tikslus kandidato kalbėjimo laikas | | |
| Srautas | I srautas |  | II srautas | I srautas |  | II srautas |
| 1 | 12.55 val. |  | 20.55 val. | 13.00–13.20 |  | 21.00–21.20 |
| 2 | 13.15 val. |  | 21.15 val. | 13.20–13.40 |  | 21.20–21.40 |
| 3 | 13.35 val. |  | 21.35 val. | 13.40–14.00 |  | 21.40–22.00 |
| 4 | 13.55 val. |  | 21.55 val. | 14.00–14.20 |  | 22.00–22.20 |
| 5 | 14.15 val. |  | 22.15 val. | 14.20–14.40 |  | 22.20–22.40 |
| 6 | 14.35 val. |  | 22.35 val. | 14.40–15.00 |  | 22.40–23.00 |
| 7 | 14.55 val. |  | 22.55 val. | 15.00–15.20 |  | 23.00–23.20 |
| 8 | 15.15 val. |  | 23.15 val. | 15.20–15.40 |  | 23.20–23.40 |
| 9 | 15.35 val. |  | 23.35 val. | 15.40–16.00 |  | 23.40–00.00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_